Lolland-Falsters Stifts-Tidende, 1847-12-15
Under 11te November sidstleden er ved Frederiksborg Districts Extraret paadømt en i sin Tid i forskjellige offentlige Blade omtalt Sag, der af Justitien var anlagt i Anledning af et i sit Slags særegent Bedrageri, der udmærker sig ligesaa meget ved den Fiinhed, hvormed det er anlagt, som ved den Dristighed, med hvilken det er udført. Sagens Omstændigheder ere efter Acterne følgende: Den 8de Februar 1844 blev Notarius, publicus i Frederiksborg District af en Mand ved Navn: Niels Jensen Ebberholdt anmodet om at indfinde sig hos et i hans Huus efter Sigende sygt og sengeliggende Fruentimmer Ane Olsdatter, der agtede at oprette et Testament til Gunst for Ebberholdt, hvem hun vilde testere sin Formue. Notarius indfandt sig, og der oprettedes en Notarialact, hvori det hedder, at Ane Olsdatter, "der var Notarialvidnerne bekjendt, testamenterer sine Efterladenskaber til Ebberholdt. Ane Olsdatters Død blev derpaa af Sidstnævnte anmeldt for Skifteretten og Testamentet indsendt med Ansøgning om Confirmation, der i Henhold til Notarialactens Jndhold meddeeltes, hvorefter Ebberholdt i Medfør heraf fik Boet efter Ane Olsdatter udleveret, hvis efterladte Midler, ifølge hans Anmeldelse til Skifteretten i Anledning af de befalede Arve afgifter, androg 700 Rbd. At der under det Passerede skjulte sig en Forbrydelse, anede Jngen, indtil i indeværende Aar, altsaa tre Aar efter Testamentets Oprettelse, saavel den i Districtet ansatte Politiassistent som Notarius modtog en anonym Skrivelse, hvori anmeldtes, at det omhandlede Testament ikke var ratihaberet af Ane Olsdatter, der havde været død, førend Notarius ankom til hendes Bopæl, men derimod af et andet Fruentimmer, Ellen Hansdatter, Lars Larsens Hustru, der havde forestillet den Afdødes Person, og at Ebberholdt ved Hjælp af Falsk og bedrageligt Forhold havde tilvendt sig Ane Olsdatters Formue. J denne Anledning optoges derefter et Forhør, hvorunder Ebberholdt arresteredes. Uagtet der under Forhøret fremkom en Mængde Jndicier imod ham, og uagtet hver af de øvrige i Sagen indviklede Personer afgave Forklaringer, der for ham vare høist graverende, hvilke sagdes ham under Øinene, vedblev Ebberholdt dog stadig, at han ikke havde forøvet eller været vidende om noget Bedrageri, med Tilføiende, at dersom noget Saadant ved den omhandlede Leilighed var udøvet, er det skeet mod hans Vidende og Villie, og maaskee endog for at skade ham og bringe ham i Ulykke iværksat af Andre, navnlig hans Hustru. - Med denne stadige Benægtelse har det, af Mangel paa tilstrækkeligt juridisk Beviis, været umuligt at fælde Arrestanten Ebberholdt, som derfor at Underdommeren er frifunden for videre Tiltale. Hans Hustru, Petrine Sophie Larsdatter, har derimod vedgaaet, at Ane Olsdatter var død, da Notarialacten foregik, og at hun har været vidende om at Ellen Hansdatter, efter Overeenskomst med Ebberholdt, lagde sig i den Afdødes Seng, spillede dennes Person, samt borttestamenterede hendes Formue. Herfor er nysnævnte Tiltalte idømt 4 Gange 5 Dages Fængsel paa Vand og Brød. - Arrestantinden Ellen Hansdatter har vedgaaet, at hun efter Forlangende af Ebberholdt, der – hvad han imidlertid, som ovenfor bemærket, stadigen har benegtet – herfor gav hende en Gave, har spillet og ageret Ane Olsdatters Person", og i hendes Navn ratihaberet Testamentet, uden at hun dog vil have været vidende, om Ane Olsdatter paa den Tid dette skeete, var død eller ei, og i første Fald, hvor hendes Liig dengang var skjult. Herfor er hun idømt 3 Aars Forbedringshuusarbeide. Endelig have de tvende ved Notarialacten tilstedeværende Vidner, der for Notarius attesterede Ellen Hansdatters Jdentitet med Ane Olsdatter, nemlig fornævnte Arrestant indes Mand, Lars Larsen, samt Peder Larsen, vedgaaet deres Andeel i Forbrydelsen. Lars Larsen, der er baade aldrende og sløv, har saaledes forklaret, at han efter Ebberholdts Forlangende for Notarius erklærede, at den i Sengen liggende Person var Ane Olsdatter, uagtet han ikke forinden ved Eftersyn havde forvisset sig herom, og først senere kom til Kundskab om, at den Sengeliggende var hans egen Kone. For hans Brøde, der egentlig kun bestaaer i, ikke senere for Notarius at have anmeldt Sagens sande Sammenhæng, er han anseet med 10 Dages simpelt Fængsel paa sædvanlig Fangekost. Peder Larsen har derimod vedgaaet at have været vidende om, at den, der laae i Sengen var Ellen Hansdatter, men til Undskyldning for sit for Notarius afgivne Vidnesbyrd paaberaabt sig, deels at han, da Testamentet oprettedes, var noget drukken, deels at Ebberholdt saa pludselig, og uden at han var forberedt derpaa, opfordrede ham til at bevidne, at den, der laae i Sengen var An Olsdatter, at han, uden at tænke videre ved det, opfyldte den til ham rettede Begjæring. Hans Straf er ved Underretsdommen bestemt til 4 Gange 5 Dages Fængsel paa Vand og Brød. – Sagen er nu af Justitien appelleret til Overretten. (Fædrel.)